
R E F E R A T

privind completarea şi modificarea HCL-ului nr. 116/2007 şi a contractului de asociere încheiat între Municipiul Timişoara si echipa Baschet Club Municipal Elba Timişoara şi aprobarea contribuţiei Municipiul Timişoara pentru 
anul 2009 pentru sprijinul activităţii sportive a echipei

      
Conform procesului verbal cu nr. SC2009 - 2027/04.02.2009, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de echipa Baschet Club Municipal Elba Timisoara, echipă asociată cu Municipiul Timişoara conform HCL 116/ 03.04.2007.

La sfârşitul sezonului competiţional 2007 – 2008 echipa de baschet masculin s-a clasat pe locul V în Campionatul Naţional Divizia A şi a fost finalista Cupei României.

De asemenea a participat în competiţia internaţională PIBA EuroCup unde a obţinut o victorie şi o înfrângere cu adversara DNEPR Dnepropetrovsk din Ukraina, ratând calificarea în faza superioară la diferenţă de un punct.


În sezonul competiţional 2008 – 2009 echipa este înscrisă în trei competiţii:

· campionatul Naţional Divizia A;

· Cupa României;

· Liga Europei Centrale.


De asemenea în cadrul competiţiei Liga Europei Centrale echipa a obţinut trei victorii din tot atâtea meciuri, având şanse maxime de calificare în semifinalele acestei competiţii la care participă echipe din Austria, Slovacia, Cehia, Ungaria  şi România.

În luna septembrie din 2008 echipa Baschet Club Municipal Elba Timişoara a organizat la Timişoara un turneu internaţional un turneu internaţional amical dotat cu „Cupa Timişoara” la care au participat echipe din România, Serbia şi Germania, cupa fiind câştigata de echipa Baschet Club Municipal Elba Timişoara.

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de  600.000 lei, fapt însuşit prin semnătură de reprezentantul echipei Baschet Club Municipal Elba Timişoara, prezent la analiză.
 
Menţionăm că sprijinul financiar, pe anul bugetar 2009, alocat echipei Baschet Club Municipal Elba Timişoara va fi stipulată prin act adiţionalul nr. 3, anexă la contractul de asociere aferent HCL 117/ 03.04.2007.

